ესპანეთიშ ერუანული ოკუჩხბურთე ნაკორობა

ესპანეთიშ ერუანული ოკუჩხბურთე ნაკორობა () — თხილანს ესპანეთიშ ღირსებას შხვადოშხვა ონაკორობე, ოკუჩხბურთე ჩემპიონატეფს. თის მართჷნს დო აკონტროლენს ესპანეთიშ კუჩხბურთიშ ფედერაცია, ნამუთ ფიფაშ მაკათური რე 1913 წანაშე, უეფაშ — 1954 წანაშე. მოსოფელიშ დო ევროპაშ ართ-ართი მაჸვენჯი ნაკორობათ იკოროცხუ: ესპანეთიშ ერუანული ნაკორობას აქტივს რე — ევროპაშ სუმი, 1964, 2008 დო 2012 წანეფიშ ჩემპიონი (ესპანეთი ევროპას პირველი ნაკორობა რე, ნამუქჷთ ჩემპიონიშ ტიტული დითხილუნ) დო 2010 წანაშ მოსოფელიშ ჩემპიონატიშ გომორძგვილი (2010 წანაშ 11 კვირკვეს, მოსოფელიშ ჩემპიონატიშ ფინალს, ესპანეთიშ ერუანულ ნაკორობაქ გიორჯგინჷ ნიდერლანდეფიშ ერუანულ ნაკორობას ანგარიშით 1:0). ესპანეთი — მახუთა ევროპული ნაკორობა რე (იტალიაშ, გერმანიაშ, ინგლისიშ დო საფრანგეთიშ უკული), ნამუქჷთ მოსოფელიშ ჩემპიონო გჷნირთუნ, დო მაანთხა ევროპული ნაკორობა (იტალიაშ, გერმანიაშ დო საფრანგეთიშ უკული), ნამუქჷთ გიმორძგჷ მოსოფელიშ დო ევროპაშ ჩემიონატეფინ.

2008 წანაშ კვირკვეს, ესპანეთიქ ფიფაშ ნაკორობეფიშ რეიტინგი პირველ ღოზის ქემიოჭირინჷ დო ისტროიას პირველი ნაკორობათ გჷნირთუ, ნამუსჷთ აკაშა ვაჸაფუდჷ მუნაგებუ მოსფელიშ კუჩხბურთიშ ჩემპიონატი. 2014 წანაშ 4 დგომარობათ, ნაკორობა ფიფაშ რეიტინგის 8-ო აბანს იკენდჷ.

ნაკორობაშ აკოდგინალუას, არძაშე უმოსი მუდანობაშ მატჩი ნალაჸაფინა აფჷ სერხიო რამოსის — 180 მატჩი; საუჯგუშო ბომბარდირი — დავიდ ვილია (59 მატჩი).

ესპანეთიშ ნაკორობას 12-შა ოკათუდჷ მოსოფელიშ ჩემპიონატეფს, 1982 წანას - კინე მუ რდჷ მენძელი ნაკორობა. ართ–ართი საუჯგუშო შედეგი თე ტურნირს, მუთ საართოთ უძირაფჷ ესპანეთიშ ნაკორობას, ბრაზილიას მანჯაფილჷ 1959 წანაშ მოსოფელიშ თასის მაანთხა აბანი ეჭოფჷ. 2010 წანას - ესპანარეფქ ისტორიას მაართათ მიპალუეს მოსოფელიშ ჩემპიონიშ ტიტული.

აკოდგინალუა
ნაკორობაშ ეკოდგინალაუაშა გეჸვენჯი 26 მობურთე რდჷ გიშაჸონაფილი 2024 წანაშ UEFA ევრო-შა.

 ლაჸაფეფი დო გოლეფი მოჸონაფილი რე 2024 წანაშ 24 მანგიშ დგომარობათ:

რესურსეფი ინტერნეტის
 Official website  by RFEF


 Complete list of Results and Line-ups

სქოლიო

კატეგორია:ევროპაშ ერუანული ოკუჩხბურთე ნაკორობეფი
კატეგორია:მოსოფელიშ ოკუჩხბურთე ჩემპიონატიშ გომორძგვილეფი
კატეგორია:ესპანეთიშ კუჩხბურთი